钦定古今图书集成/理学汇编/学行典/第239卷 > 项冠
## 钦定古今图书集成/理学汇编/学行典/第239卷 > 项冠

按《嘉兴府志》：“项冠，字仪甫。父八一，常诲之曰：‘读书好
礼，誓不许仕。于是托迹贸迁，以富称于吴。已欲散其
财，乃助婚丧，捐逋负，一时江浙间莫不称长者。至元
二十年，境内饥，有司皆缩手视，冠慨然输粟数万赈
之，赖全活者无算。元世祖闻而旌之，授以将仕郎、少
府丞。力辞不拜，隐于胥山，建胥山草堂，咏歌以终。子’”
衢拜淮西廉访司副使。